"Егры аӡиас ала аҳәынҭқарратә ҳәаа аркра азҵаара зыӡбо араион ахадара ракәӡам, Аԥсны ашәарҭадаратә маҵзура ақәҵара ала ауп. Дара, иахьынӡаҳдыруа ала, изықәныҟәоз асанитартә-епидимиологиатә маҵзура ирыдыркылаз аӡбамҭоуп. Уи зыдҳәалаз агәыларатә ҳәынҭқарраҟны агрипп чымазара ҿкы азы иҟоу аҭагылазаашьа ауп. Иазгәасҭар сҭахуп аҳәаа зынӡа иаркын ҳәа аҳәара иашамзар ҟалап ҳәа, избанзар афымцастанциа аусзуҩцәа уи ахысра азин рыман, иара убас ачымазаҩцәа аҳақьымцәа рҟынтәи ақьаад змаз, аҵаразы наҟ инханы иҟаз, ҳраион иқәынхо Қырҭтәылаҟа иҟаз арахь аара азин рыман", - иҳәеит Асланӡиа.
Инеиҵыху аицәажәара шәазыӡырҩыр шәылшоит арадио Sputnik Аԥсны аефир аҿы.
Жәабран хәба инаркны Егры аӡиас ала аҳәынҭқарратә ҳәаа аартуп хәымш ҳәа. Аҳәа агрипп ҳәа изышьҭоу ачымазара ҿкы азы Қырҭтәыла аҭагылазаашьа цәгьахар, аҳәаа аҟны акарантин инамаданы уаанӡа ишыҟаз еиԥш ахысра иаҳа иуадаҩхоит ҳәа азгәеиҭеит Асҭамыр Асланӡиа. Аҳәаа иахысуа рыбжьара ачымазара ҿкы рымоу-ирымаму аилкааразы аҭыԥаҟны агәаҭара мҩаԥыргоит аҳақьымцәа.